Það var glatt á hjalla í Bíó Paradís þegar fyrstu tvær þættirnir af Brot voru frumsýndir . Um er að ræða nýja íslenska sjónvarpsseríu í leikstjórn Þórðar Pálssonar , Davíðs Óskars Ólafssonar og Þóru Hilmarsdóttur . Óttar M. Norðfjörð , Mikael Torfason og Ottó Geir Borg skrifuðu handritið . Með aðalhlutverk í seríunni fara þau Nína Dögg Filippusdóttir og Björn Thors . Í öðrum hlutverkum eru ; Sigurður Skúlason , Tinna Hrafnsdóttir , Arndís Hrönn Egilsdóttir , Bergur Ebbi , Aldís Hamilton , Edda Björgvinsdóttir , Sigurður Sigurjónsson , Víkingur Kristjánsson , Valur Einarsson , Grettir Valsson , Kristín Þóra Haraldsdóttir , Gunnar Hansson og Anna Gunndís Guðmundsdóttir . Brot fjallar um rannsóknarlögreglukonuna Katrínu Gunnarsdóttur sem er falið að rannsaka óvenjulegt morð við Reykjavíkurhöfn . Morðið reynist upphafið að óhugnanlegu og flóknu sakamáli og lögreglan ákveður að sækja hjálp út fyrir landsteinana . Arnar Böðvarsson , mikilsvirtur lögreglumaður með dularfulla fortíð , kemur til landsins eftir áratuga fjarveru og í sameiningu reyna Katrín og Arnar að stöðva morðingjann áður en hann lætur til skarar skríða á ný . Eftir því sem þau sogast dýpra inn í rannsókn málsins koma þeirra eigin innri djöflar fram . Atriði í þáttunum eru ekki við hæfi barna . Þáttaröðin er framleidd af íslensku framleiðslufyrirtækjunum Truenorth og Mystery í meðframleiðslu við og Netflix .